En million nordjyder Flere og flere nordjyder tager toget. Nordjyske Jernbaner har siden 2005 oplevet en mærkbar passagerfremgang på 12%. Nu runder de millionen i antallet af passagerer. Og det stopper ikke her. - Der er stadig plads i togene, og vi vil meget gerne have flere passagerer - det er det vi er her for, siger direktør Preben Vestergaard til TV2/Nord. Fremgang siden 2005 I 2005 blev der investeret i nye tog, og en højere frekvens, hvilket gav stor fremgang. I 2006 og 2007 oplevede selskabet en mindre tilbagegang. I år har Nordjyske Jernbaner så oplevet en ny stor fremgang. Om firmaet Nordjyske Jernbaner A/S har hovedkontor i Hjørring samt driftsafdeling i Skagen og beskæftiger i alt 51 medarbejdere. Nordjyske Jernbaner A/S blev stiftet den 1. januar 2001 og er en sammenlægning af Skagensbanen A/S og Hjørring Privatbaner A/S. Virksomheden er 89% ejet af Nordjyllands Trafikselskab Siden fusionen mellem de to baner er der sket en gennemgribende modernisering og rationalisering af hele virksomheden. I alt er der inden for denne periode investeret 260 millioner i nye skinner, tekniske anlæg og togmateriel. Den 9. januar 2005 blev de nye Desiro togsæt indsat på strækningen Skagen-Frederikshavn og den 2.april 2005 fik strækningen Hirtshals-Hjørring også indsat de nye Desiro togsæt.

Opsummering:
Nordjyske Jernbaner oplever i disse år en stigning i passagertallet. Fra 2005 og til i dag, har de oplevet en fremgang på 12%.